Document ID: /roh_data/filtered/fineweb-2-filterrobots_roh.jsonl.gz/48034

En l'avegnir duain cumissiuns parlamentaras d’inquisiziun (PUK) avair dapli pussaivladads per far interrogaziuns. Il Cussegl grond ha acceptà unanimamain in'incumbensa dal deputà socialdemocratic Lukas Horrer.
L’emprima PUK dal Grischun, che ha ils ultims mais intercurrì il cas dal whistleblower Adam Quadroni, haja numnadamain per exempel betg dastgà far dumondas ad anteriurs emploiads dal chantun ubain a persunas d'ordaifer ils uffizis chantunals, respectiv quellas persunas n'han betg stuì dar pled e fatg a la PUK. La regenza è pronta da rinforzar las cumpetenzas da la PUK.